26. ΝΟΜΟΘΕΤ. ΔΙΑΤΑΓΜΑ υπ' αριθ. 3973 της 2/7 Σεπτ. 1959 Περί ενοποιήσεως και συντονισμού της Διοικήσεως της Επαγγελματικής Εκπαιδεύσεως. Άρθρ.1.-1.Αι πάσης ειδικότητος και βαθμίδος επαγγελματικαί σχολαί, αι συνεστημέναι και λειτουργούσαι ως δημόσιαι, νομικά πρόσωπα δημοσίου ή ιδιωτικού δικαίου ή ιδιωτικαί, αι υπαγόμεναι εις τα Υπουργεία Βιομηχανίας και Εμπορικής Ναυτιλίας, εκτός των κρατικών Σχολών Εμπορικής Ναυτιλίας Ύδρας, Ασπροπύργου και Κύμης, η Ανωτάτη Γεωπονική Σχολή και αι Ανώταται Βιομηχανικαί Σχολαί υπάγονται μετά του προσωπικού αυτών από της δημοσιεύσεως του παρόντος εις το Υπουργείον Εθνικής Παιδείας και Θρησκευμάτων, υφ' ου ασκούνται του λοιπού άπασαι αι υπό των κειμένων διατάξεων προβλεπόμεναι αρμοδιότητες των Υπουργείων Βιομηχανίας, Εμπορικής Ναυτιλίας και Γεωργίας ως προς τας μεταφερομένας σχολάς. 2.Αι διέπουσαι τας εν παρ. 1 σχολάς διατάξεις, η περί ων αρμοδιότης μεταφέρεται δυνάμει της παραγράφου ταύτης εις το Υπουργείον Παιδείας, εξακολουθούσιν ισχύουσαι μέχρις εκδόσεως των εν άρθρ. 5 του παρόντος αντιστοίχων Β.Δ/των. Όπου των διατάξεων τούτων αναγράφεται Υπουργός Γεωργίας, Βιομηχανίας και Εμπορικής Ναυτιλίας, νοείται εφεξής ο Υπουργός Παιδείας. 3.Τα της υπαγωγής εις το Υπουργείον Παιδείας των ως άνω σχολών και του προσωπικού αυτών και των παρά τοις αντιστοίχοις Υπουργείοις διοικητικών και εκπαιδευτικών υπηρεσιών δια τας σχολάς ταύτας, ο αριθμός των μετατασσομένων υπαλλήλων και η διαδικασία της μετατάξεως αυτών, η βαθμολογική αντιστοιχία τούτων προς τους βαθμούς των αναλόγων θέσεων του Υπουργείου Παιδείας, η ένταξις των μεταφερομένων σχολών και των δι' αυτάς υπηρεσιών εις οργανικάς μονάδας του Υπουργείου Παιδείας και αι λοιπαί λεπτομέρειαι εφαρμογής των διατάξεων του παρόντος καθορίζονται δια κοινών αποφάσεων του Προέδρου της Κυβερνήσεως, του Υπουργού Παιδείας και του κατά περίπτωσιν αρμοδίου Υπουργού, δημοσιευομένων δια της Εφημερίδος της Κυβερνήσεως. Δια των αυτών ως άνω αποφάσεων καθορίζονται τα της ασκήσεως των αρμοδιοτήτων των Συμβουλίων των προβλεπομένων υπό των εν παρ. 2 του παρόντος άρθρου διατάξεων. Παρά τω Υπουργείω Παιδείας προστίθενται τόσαι θέσεις εκ των Υπουργείων Βιομηχανίας, Εμπορικής Ναυτιλίας και Γεωργίας, εις α καταργούνται. 4.Δια Β.Δ/των εκδιδομένων προτάσει του Προέδρου της Κυβερνήσεως, του Υπουργού Εθνικής Παιδείας και Θρησκευμάτων και του κατά περίπτωσιν συναρμοδίου Υπουργού και μετά γνώμην του κατωτέρου οριζομένου Συντονιστικού Συμβουλίου Επαγγελματικής Εκπαιδεύσεως μεταφέρονται εις την αρμοδιότητα του Υπουργείου Παιδείας και άλλαι επαγγελματικαί ή ειδικαί σχολαί, πλην των εν τη παρ. 1 του παρόντος προβλεπομένων. Η διάταξις της παρ. 1 ισχύει αναλόγως και δια την περίπτωσιν ταύτην. Άρθρ.2.-Αι πιστώσεις των Υπουργείων Βιομηχανίας, Εμπορικής Ναυτιλίας και Γεωργίας, αι προοριζόμεναι δια τας σχολάς και υπηρεσίας τας υπαγομένας δια του παρόντος εις το Υπουργείον Παιδείας, μεταφέρονται εις το Υπουργείον Παιδείας, δι' ας δε περιπτώσεις δεν είναι αύται αναγεγραμμέναι εις ίδιον κεφάλαιον και άρθρον, αι μεταφερόμεναι πιστώσεις ορίζονται δια κοινής αποφάσεως των Υπουργών Οικονομικών, Παιδείας και του κατά περίπτωσιν Υπουργού. Άρθρ.3.-1.Η Ανωτάτη Γεωπονική Σχολή εξακολουθεί να επιχορηγήται παρά του Κεντρικού Ταμείου Γεωργίας, Κτηνοτροφίας και Δασών. Αι κείμεναι περί αποσπάσεως και οριστικής τοποθετήσεως γεωπόνων του Υπουργείου Γεωργίας εις την Ανωτάτην Γεωπονικήν Σχολήν διατάξεις, εξακολουθούν ισχύουσαι, των αποσπάσεων και οριστικών τοποθετήσεων ενεργουμένων δια κοινών αποφάσεων των Υπουργών Εθνικής Παιδείας και Γεωργίας. 2.Αι επί του ειδικού Ταμείου της Ανωτάτης Γεωπονικής Σχολής αρμοδιότητες του Υπουργείου Γεωργίας περιέρχονται από της ισχύος του παρόντος εις το Υπουργείον Παιδείας. Το Ταμείον τούτο εξακολουθεί να διέπηται υπό της κειμένης περί αυτού νομοθεσίας και διατηρεί άπασαν την κινητήν και ακίνητον αυτού περιουσίαν. 3.Οι επιμεληταί, βοηθοί και παρασκευασταί της Ανωτάτης Γεωπονικής Σχολής, ως και το τακτικόν διοικητικόν λογιστικόν και υπηρετικόν προσωπικόν αυτής εξακολουθούσι να είναι μόνιμοι δημόσιοι υπάλληλοι, διεπόμενοι υπό των περί τούτων ισχυουσών κατά την έναρξιν της ισχύος του παρόντος διατάξεων της νομοθεσίας της Σχολής. Οι εκ τούτων επιμεληταί και βοηθοί εξακολουθούσι α λαμβάνωσι τον εκάστοτε μισθόν, αποδοχάς και επιδόματα των ομοιοβάθμων των τεχνικών υπαλλήλων του Υπουργείου Γεωργίας. Οι καθηγηταί και άπαν το προσωπικόν της Σχολής παραμένουσιν εν υποχρεωτική ασφαλίσει εις το Ταμείον Αρωγής του Υπουργείου Γεωργίας. 4.Δι' αποφάσεως του Υπουργείου Γεωργίας και Παιδείας μετά γνώμην της Συνελεύσεως των καθηγητών της Ανωτάτης Γεωπονικής Σχολής δύναται  ν' ανατίθηται εις την σχολήν, τους καθηγητάς και  το επιστημονικόν προσωπικόν αυτής η εκτέλεσις επιστημονικών δια την γεωργίαν εργασιών. Δι' ομοίας αποφάσεως δύναται ν' ανατίθηται η προτάσει της Σχολής εκτέλεσις τοιούτων εργασιών εις υπαλλήλους της αρμοδιότητος του Υπουργείου Γεωργίας εις   τα αγροκτήματα   και   εργαστήρια   της   Σχο(Αντί για τις σελ. 44409(γ) - 444,16(α) Σελ. 444,09(δ) Τεύχος Ε73 - Σελ. 67 Τεχνικές και Επαγγελματικές Σχολές Μέσης Εκπαίδευσης 32.Ε.α.26 λής. Εις τους κατά τας διατάξεις της παρούσης παραγράφου χρησιμοποιουμένους καθηγητάς και το επιστημονικόν προσωπικόν της Σχολής παρέχονται αι κατά τας κειμένας διατάξεις πρόσθετοι αμοιβαί. Άρθρ.4.-(Κατηργήθη δια του άρθρ. 6 της υπ' αριθ. 61 της 11/25 Ιουν. 1962 πράξεως Υπ. Συμβουλίου, κατωτ. αριθ. 38). Άρθρ.5.-1.Δια Β.Δ/των εκδιδομένων προτάσει του Υπουργού Εθνικής Παιδείας και Θρησκευμάτων μετά γνώμην του Συντονιστικού Συμβουλίου Επαγγελματικής Εκπαιδεύσεως και του Ανωτάτου Συμβουλίου Εκπαιδευτικού Προγράμματος Επαγγελματικής Εκπαιδεύσεως θέλουσι ρυθμισθή τα της διαβαθμίσεως, των ειδικοτήτων και της ονομασίας των πάσης φύσεως επαγγελματικών σχολών, τα των παρεχομένων υπ' αυτών τίτλων σπουδών και τα των προσόντων των αποφοίτων. 2.Η ίδρυσις επαγγελματικών σχολείων, πλην των υπαγομένων εις το Υπουργείον Παιδείας, γίνεται δια κοινής αποφάσεως του Υπουργού Παιδείας και του αρμοδίου κατά περίπτωσιν Υπουργού, μετά γνώμην του ως άνω Συντονιστικού Συμβουλίου, δι' ης αποφάσεως καθορίζεται και η βαθμίς και η ειδικότης του ιδρυομένου σχολείου, αποκλειομένης εν τω μέλλοντι της ιδρύσεως, επαγγελματικών σχολών κατ' άλλην διαδικασίαν, πλην των ιδρυομένων υπό του Υπουργείου Εθνικής Αμύνης δια στρατιωτικάς μονάδας. 3.Η ρύθμισις θεμάτων επαγγελματικής εκπαιδεύσεως αφορώντων εις περισσότερα του ενός Υπουργεία γίνεται δια κοινών αποφάσεων των Υπουργών Παιδείας και του κατά περίπτωσιν συναρμοδίου Υπουργού μετά γνώμην του ως άνω Σ.Σ.Ε.Ε. Άρθρ.6.-Εις την παρ. 1 του άρθρου μόνου του Νόμ. 6304/1934 η φράσις "Δια Δ/τος εφ' άπαξ εκδιδομένου" αντικαθίσταται δια της φράσεως "δια Β.Δ/των εκδιδομένων". Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.